אורי שפר

אורי שפר (נולד ב-15 בינואר 1950) הוא ד"ר בחינוך גופני וספורט, כיהן סמנכ"ל וראש מינהל הספורט במשרד התרבות והספורט.

ביוגרפיה 
שפר נולד בחיפה. לאחר לימודי התיכון, התגייס למסלול העתודה ושילב את שירותו הצבאי בלימודים בתחום הספורט במכללת זינמן לחינוך גופני במכון וינגייט. בשנת 1971 הוסמך כמאמן שחייה על ידי בית הספר למאמנים ומדריכים. בהמשך, סיים שפר לימודי M.A ו-B.A (מוסמך אוניברסיטה) מבית הספר לחינוך באוניברסיטת תל אביב. כיום שפר, בעל תואר ד"ר בחינוך גופני וספורט.

שימש בעברו בתפקידים שונים במכון וינגייט, בין היתר כמנהל בית הספר למאמנים, מנהל היחידה לטיפוח ספורטאים צעירים ומרצה במכללה לחינוך גופני. תפקידו האחרון במכון וינגייט משנת 1997 ועד 2008 היה כמנכ"ל המכון. החל מ-2008 מתפקד כסמנכ"ל וראש מנהל הספורט במשרד התרבות והספורט. בתוקף תפקידו כראש מנהל הספורט הוא אחראי על תמיכה בכל ארגוני הספורט ומחלקות הספורט ברשויות המקומיות. כמו כן, מסייע בהקמת מתקני ספורט ותקצוב תומך לתפעולם, וכן גם למכון וינגייט כמכון הלאומי לספורט. שותף ותומך להכנות לקראת המשחקים האולימפיים, המשחקים הפאראלימפיים וה - Special Olympics. במהלך תפקידו הוביל, בין היתר, את חקיקת חוק 'המועצה הלאומית לספורט' (ע"פ המלצות ועדת לוין לה היה שותף.), חוק איסור אלימות בספורט והקמת המועצה למניעת אלימות בספורט בראשות השופט בדימוס אמנון סטרשנוב וכן תיקונים בחוק חוק הנהיגה הספורטיבית, שיאפשר בקרוב את פתיחתו הרשמית של הספורט מוטורי בישראל. כמו כן יזם והוביל את חקיקת חוק המכון הלאומי למצוינות בספורט הוא מכון וינגייט.
בשנת 1974יזם את הקמת המועצה הבין לאומית להכשרת מאמנים (ICCE), והיה בין מייסדיה. בשנת 1997 הוקמה המועצה בכנס בינלאומי שנערך במכון וינגייט והוא נבחר כנשיא המועצה תפקיד בו שימש עד 2005.
בשנת 2012 נבחר לסגן נשיא המועצה הבינלאומית למדעי הספורט והחנה"ג (ICSSPE). בשנת 2014 נבחר לנשיא בפועל במקום הנשיאה פרופ' מרגרט טלבוט מאנגליה שניפטרה ממחלה קשה. בשנת 2016 נבחר בברזיל לנשיא המועצה ובתום 4 שנות כהונה נבחר במאי 2021 לתקופת כהונה נוספת בת 4 שנים.
בשנת 2019 יזם עם אלכס אברבוך את הקמת האיגוד הישראלי לקידום מעמדם וזכויותיהם של מאמנים בספורט (ע"ר)ומכהן כמנכ"ל העמותה אשר הוכרה על ידי רשם העמותות במאי 2021.

שפר נשוי למירי ( לה שני ילדים)הוא אב לשני ילדים וסבא ל-5 נכדים ומתגורר בנירית.

תפקידים נוספים בעבר 
 מייסד ונשיא לשעבר של המועצה הבינלאומית להכשרת מאמנים (I.C.C.E).
 מארגן - JCC Maccabi Youth Games.
 חבר ועד מנהל - International Jewish Sports Hall of Fame.
 היה חבר בין השאר ועדת לוין לבחינת מבנה הספורט בישראל.

תפקידים נוספים בהווה 
 חבר הנהלת המועצה להסדר ההימורים בספורט.
 חבר הנהלת המועצה הבינלאומית להכשרת מאמנים (I.C.C.E).
 עורך ב-International Journal of Applied Kinesiology and Kinesiologic Medicine.
 חבר בוועדה המייעצת - Journal of Physical Education and Sport.

פרסים בולטים 
1992 - Sport science award of the International Olympic Committee President in cooperation with the ICSSPE.

1998 - פרס של הוועד האולימפי בישראל על מנהיגות וקידום הכשרת המאמנים בישראל.

קישורים חיצוניים 
The International Council for Coach Education - I.C.C.E
The International Journal of Applied Kinesiology and Kinesiologic Medicine
Journal of Physical Education and Sport
ועדת החינוך, התרבות והספורט בכנסת
משנים את תרבות הספורט בישראל, שוונג תקשורת
דו"ח ועדת לוין לבחינת מבנה הספורט בישראל
כנס וינגייט, כאן נעים

עסקני ספורט ישראלים
עובדי משרד החינוך, התרבות והספורט
מאמני שחייה ישראלים
בוגרי העתודה האקדמית
בוגרי המכללה האקדמית בווינגייט
בוגרי אוניברסיטת תל אביב
סגל המכללה האקדמית בווינגייט
סגל מכון וינגייט
נירית: אישים
ישראלים שנולדו ב-1950